Qom
I Qom dia tanàna ao amin’ ny faritra afovoan’ i Iràna, miorina eo amin’ ny renirano Rud-e Qom, renivohitry ny faritanin' i Qom. 150 km ao atsimon' i Teheran no misy azy.

Toekarena 
Fihaonan-dalana sy fihaonan-dalamby any amin' ny faritra misahana manokana ny fambolena voamadinika, landihazo, voankazo, mafihoditra (noix) ary voninkazo pavot (Papaver), ity tanàna ity, izay manana orinasa mpanamboatra lamba landihazo, kiraro, fanaka vita amin’ ny tanimanga sy amin’ ny vato fitaratra.

Kolontsaina 

I Qom dia iray amin' ny tanàna masina ao Iràna. Ao no misy ny fasan' i  Fatimah Masumeh, anabavin' ny imam Ali ar-Rida, toerana fivahiniana masina isan-taona ho an' ny Mozilmana Siita an' arivony. Ao koa no misy ny fasan' ny mpanjaka safavida maro, ny môskea, ny bazary ary ny tranombako-panjakana. Ny oniversite islamika ao Qom no lehibe indrindra amin' ny tontolon' ny Siita.

Tantara 
Niorina tamin' ny taonjato faha-9 io tanàna io, izay noravan' i Tamerlan tamin' ny taonjato faha-14 sy ny Afgana tamin’ ny taonjato faha-18. Tanindrazan’ ny ayatollah Khomeini izy sady renivohitry ny faritanin' i Qom hatramin' ny taona 1938. Nandritra ny taona 1930 no nivoaran' ny sehatry ny taozavabaventy tao amin’ io tanàna io.

Jeôgrafia 
Ny isan' ny mponina dia 900 000 tamin' ny taona 2016.

Toetany

Jereo koa 
 Iràna
 Qom

Tsiahy 

Tanàna ao Iràna
Tanàna ao amin'ny faritanin'i Qom